Γκλυν Άιλιφ

Ο Γκλυν Αϊλιφ (αγγλικά: Glyn Iliffe) είναι Άγγλος συγγραφέας, ο οποίος γράφει ιστορικά μυθιστορήματα για την εποχή του Τρωικού Πολέμου. Γνωστός για την έκδοση της τριλογίας Οι περιπέτειες του Οδυσσέα (αγγλ. The Adventures of Odysseus), η οποία εκδόθηκε τη διετία 2008-2010 και αποτελείται από τα παρακάτω βιβλία: Βασιλιάς της Ιθάκης (αγγλ. King of Ithaca), Οι Πύλες της Τροίας (αγγλ. The Gates of Troy) και Η ασπίδα του Αχιλλέα (αγγλ. The Armor of Achilles). Επίσης, είχε εκδόσει πρόσφατα το βιβλίο Οι μάντεις της Τροίας (αγγλ. Oracles of Troy). Είναι παντρεμένος με δύο κόρες.

Βιβλία
Η γυναίκα της Σπάρτης - (King of Ithaka), (μτφ. Ντίνα Σιδέρη για τις εκδ. «Πατάκης», 2011)

Ο βασιλιάς της Ιθάκης, Λαέρτης, ανησυχεί για μια πιθανή εξέγερση των Ταφίων και πείθει τον Οδυσσέα να μεταβεί στη Σπάρτη για να ζητήσει το χέρι της Ελένης, θυγατέρας του Τυνδάρεω. Στη Σπάρτη, ο Οδυσσέας ερωτεύεται με την Πηνελόπη και ζητά το χέρι της από τον Ικάριο, ωστόσο, αναγκάζεται να συμμετέχει σε αγώνα δρόμου. Με τη βοήθεια της Αθηνάς, ο Οδυσσέας κερδίζει τον αγώνα και το χέρι της Πηνελόπης. Στον δρόμο της επιστροφής, ο Επήριτος ανακαλύπτει την προδοσία του Δαμάστωρα, αλλά ο τελευταίος τον σκοτώνει. Ο Οδυσσέας σκοτώνει τον Δαμάστωρα και ζητά από την Αθηνά να αναστήσει τον Επήριτο. Η Αθηνά πραγματοποιεί την επιθυμία του Οδυσσέα και χαρίζει επιπλέον χαρίσματα στον Επήριτο. Τότε, επιστρέφουν σπίτι και καταπνίγουν την εξέγερση των Ταφίων. Στο τέλος, ο Οδυσσέας και η Πηνελόπη κάθονται μαζί και χαμογελούν ο ένας στον άλλο την ημέρα του γάμου τους.

Οι πύλες της Τροίας - (The Gates of Troy), (μτφ. Ντίνα Σιδέρη για τις εκδ. «Πατάκης», 2012)

Πέρασαν δέκα χρόνια από την επίσκεψη του Οδυσσέα στη Σπάρτη και τον γάμο με την Πηνελόπη. Ο Οδυσσέας επιθυμεί να βασιλεύει ειρηνικά στην Ιθάκη, αν και ο πολεμιστής Επήριτος ποθεί τη δόξα στη μάχη. Όταν βλέπει τα πλοία του Αγαμέμνονα στον ορίζοντα, ο Οδυσσέας συνειδητοποιεί πως η ειρήνη τελείωσε και πως ένας πόλεμος ξεκινά. Η Ελένη της Σπάρτης αιχμαλωτίστηκε από τον Πάρη, πρίγκιπα της Τροίας. Στην εκστρατεία κατά της Τροίας δέχονται να συμμετάσχουν όλοι οι ήρωες και επιφανείς άνδρες της εποχής, πλην του Αχιλλέα. Γι' αυτό και ο Οδυσσέας επισκέπτεται τον ήρωα για να τον πείσει να λάβει μέρος στην εκστρατεία, καθώς χωρίς αυτόν, η εκστρατεία θα αποτύχει.Amazon. (2009). The Gates of Troy (Adventures of Odysseus). Ανακτήθηκε στις 10 Ιουλίου 2011, from Amazon

Η ασπίδα του Αχιλλέα- (The Armour of Achilles), (μτφ. Θεμιστοκλής Σιδέρης για τις εκδ. «Πατάκης», 2014)

Η πολιορκία της Τροίας διαρκεί εννέα χρόνια. Οι Έλληνες, με επικεφαλής τον Αχιλλέα, ανάγκασαν τους Τρώες σε αρκετές ήττες, αλλά η Τροία παραμένει απόρθητη. Ο Αγαμέμνονας, για να αποφύγει την επιστροφή του στρατεύματος στην Ελλάδα, προχωρεί σε επιθέσεις κατά των συμμάχων της Τροίας με σκοπό να αποκόψει τις οδούς μεταφοράς προϊόντων και ενισχύσεων στην Τροία. Αλλά και αυτές οι επιθέσεις δεν είχαν το επιθυμητό αποτέλεσμα - να αναγκάσουν τους Τρώες να πολεμήσουν έξω από τα τείχη της πόλης. Ο Οδυσσέας επιθυμεί να επιστρέψει στην Ιθάκη, ενώ ο Επήριτος είναι αναγκασμένος να προστατεύει τον άνδρα που θυσίασε την κόρη του (στο μυθιστόρημα, η Ιφιγένεια παρουσιάζεται ως κόρη του Επήριτου). Ο Οδυσσέας συνειδητοποιεί πως η αριθμητική ισχύς δεν φέρνει το επιθυμητό αποτέλεσμα, γι' αυτό και καταφεύγει στην πονηριά του.Amazon. (2010). The Armor of Achilles (Adventures of Odysseus). Ανακτήθηκε στις 10 Ιουλίου 2011, from Amazon

Παραπομπές

 Εξωτερικοί σύνδεσμοι 
 Επίσημη ιστοσελίδα του συγγραφέα

Κατηγορία:Άγγλοι μυθιστοριογράφοι